

**ΔΙΑΧΕΙΡΙΣΗ ΑΠΟΡΡΙΜΜΑΤΩΝ ΔΥΤΙΚΗΣ ΜΑΚΕΔΟΝΙΑΣ Α.Ε.**

**ΔΙΕΥΘΥΝΣΗ:** 6Ο χλμ Κοζάνης-Πτολεμαΐδας  **Τ.Θ.**155 501 00 Κοζάνη

**ΤΗΛ.:** 24610 45531,33 **FAX:** 24610 45532 **E -mail:** info@diadyma.gr

**Κοζάνη, 15-12-2022**

**ΔΕΛΤΙΟ ΤΥΠΟΥ**

**Ανοιχτές εκδηλώσεις ενημέρωσης και ευαισθητοποίησης του κοινού σε θέματα διαχείρισης αποβλήτων με αφορμή τα 25 χρόνια ΔΙΑΔΥΜΑ**

Με αφορμή τη συμπλήρωση 25 χρόνων από την ίδρυση της ΔΙΑΔΥΜΑ και των 5 χρόνων λειτουργίας της ΜΕΑ (Μονάδα Επεξεργασίας Απορριμμάτων) Δυτικής Μακεδονίας από την ΕΠΑΔΥΜ πραγματοποιήθηκαν ενημερωτικές εκδηλώσεις σχετικά με τη διαχείριση των αποβλήτων στην Κοζάνη και στην Πτολεμαΐδα. Θα ακολουθήσουν και άλλες εκδηλώσεις σε όλους τους Δήμους της Δυτικής Μακεδονίας.

Οι ενημερωτικές εκδηλώσεις έχουν στόχο την ενημέρωση και την ευαισθητοποίηση των πολιτών με απώτερο σκοπό την πρόληψη δημιουργίας αποβλήτων. Οι πολίτες έχουν την ευκαιρία να ενημερωθούν για το υπάρχον σύστημα ανακύκλωσης με τη χωριστή συλλογή σε 6 διαφορετικούς κάδους (χαρτί, πλαστικό, γυαλί, αλουμίνιο, βιοαπόβλητα και τηγανέλαια). Επίσης, στο πλαίσιο προώθησης της επαναχρησιμοποίησης ως καλή πρακτική διαχείρισης αποβλήτων μοιράσαμε τσάντες πολλαπλών χρήσεων.

Συγκεκριμένα, την Δευτέρα 12/12/2022 πραγματοποιήθηκε εκδήλωση σε αυτό το πλαίσιο, στην Κεντρική Πλατεία Κοζάνης με μεγάλη συμμετοχή κόσμου καθώς μοιράστηκαν στους πολίτες πάνω από 700 τσάντες πολλαπλών χρήσεων. Την Τρίτη 13/12/2022 πραγματοποιήθηκε εκδήλωση στην Κεντρική Πλατεία Πτολεμαΐδας, όπου δόθηκαν περίπου 450 τσάντες πολλαπλών χρήσεων. Οι πολίτες ενημερώθηκαν για θέματα διαχείρισης των απορριμμάτων, προτείνοντας τρόπους για την πρόληψη δημιουργίας τους. Καθημερινή υπενθύμιση ότι ΑΛΛΑΖΟΥΜΕ ΣΥΝΗΘΕΙΕΣ, ΑΛΛΑΖΟΥΜΕ ΜΕΛΛΟΝ.

Στον ακόλουθο σύνδεσμο βρείτε χρήσιμες ιδέες πρόληψης και επαναχρησιμοποίησης: <https://www.epadym.gr/sustainability?fbclid=PAAaY16_YY17MesZBE2A9KZXP1Mjel9U5t3j4hB2MSs9CtYloojc227IHzaVM>

**Ακολουθήστε τη ΔΙΑΔΥΜΑ στα μέσα κοινωνικής δικτύωσης και μείνετε ενημερωμένοι:**

* Facebook: [https://www.facebook.com/diadyma](https://www.facebook.com/diadyma))
* Instagram: <https://www.instagram.com/diadyma_sa/>
* LinkedIn: <https://www.linkedin.com/company/diadyma-sa>
* Youtube: <https://www.youtube.com/channel/UCV3K21Wl26M73uSCsSeu4xg>

[](https://www.facebook.com/diadyma)[](https://www.linkedin.com/company/diadyma-sa)[](https://www.instagram.com/diadyma_sa/)[Εικόνα που περιέχει κείμενο, clipart

Περιγραφή που δημιουργήθηκε αυτόματα](https://www.youtube.com/channel/UCV3K21Wl26M73uSCsSeu4xg)